Ministru kabineta rīkojuma projekta

„**Par valsts nekustamā īpašuma Āzenes ielā, Rīgā, nodošanu Rīgas Tehniskās universitātes īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā (turpmāk – Atsavināšanas likums) ietvertajam regulējumam nodot bez atlīdzības Rīgas Tehniskās universitātes īpašumā valsts nekustamo īpašumu - zemes vienību 9323 m2 platībā Āzenes ielā, Rīgā, kas nepieciešams Rīgas Tehniskās universitātes Satversmes 5.punktā norādīto mērķu īstenošanai.  P**rojekts stāsies spēkā tā parakstīšanas brīdī.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atsavināšanas likuma 42.panta pirmā daļa un 43.pants.  Rīgas Tehniskās Universitātes Senāta 2018.gada 25.jūnija sēdes lēmums (prot.Nr.621). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nekustamais īpašums (nekustamā īpašuma kadastra Nr.0100 062 0100) Āzenes ielā, Rīgā, (turmpmāk – nekustamais īpašums) ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.9508 uz valsts vārda Finanšu ministrijas personā, lēmuma datums: 16.12.2008.  Nekustamais īpašums sastāv no zemes vienības (zemes vienības kadastra apzīmējums 0100 062 0100) 9323 m2 platībā.  Nekustamā īpašuma kadastrālā vērtība uz 2018.gada 1.janvāri – 1061237 *euro*, zemes vienības lietošanas mērķis: 0900 – Neapgūta sabiedriskas nozīmes objektu apbūves zeme, 0,9323 ha platībā.  Zemesgrāmatas nodalījuma Nr.9508 III daļas 1.iedaļā norādītas lietu tiesības, kas apgrūtina nekustamo īpašumu: zemes gabalā atrodas a/s Rīgas siltums piederoši siltuma tīkli 1017 kv.m. platībā; valsts a/s Latvenergo filiāles Rīgas elektrotīkli piederoši kabeļu tīkli 363 kv.m. platībā. Zemes gabals funkcionē kā kompleksa dabas pamatnes struktūra, sasaistot vienotā veselumā Daugavas attekas (Zunda kanāla) krasta sabiedriskos apstādījumus un zaļo zonu gar transporta maģistrāli.  Ar 2018.gada 27.jūnija vēstuli Nr.01000-2.2.1-e/49 Rīgas Tehniskā universitāte (turpmāk – RTU) lūgusi nodot bez atlīdzības nekustamo īpašumu RTU īpašumā. Saskaņā ar vēstulei pievienoto RTU Senāta 2018.gada 25.jūnija sēdes lēmumu (prot.Nr.621) “Par Senāta lūgumu piešķirt nekustamo īpašumu īpašumā bez atlīdzības” nekustamais īpašums RTU nepieciešams, lai nodrošinātu RTU Satversmes (apstiprināta ar likumu “Par Rīgas Tehniskās universitātes Satversmi”) 5.punktā minēto mērķu izpildi - nodrošināt starptautiski atzītu augstāko izglītību, attīstīt zinātni un sasniegt ekselenci zinātniskā pētniecībā, sekmēt tehnoloģiju un zināšanu pārnesi, inovācijas, lai nodrošinātu tautsaimniecību ar augsti kvalificētiem speciālistiem, inženieriem, vadītājiem, jauniem augstas pievienotās vērtības produktiem, tehnoloģijām un pakalpojumiem, kā arī sekmētu studiju, zinātniskās pētniecības un mūžizglītības ilgtspēju.  RTU papildus sniegusi informāciju (2018.gada 25.jūlija vēstule Nr.03000-2.2.4-e/10), ka intensīvās apbūves dēļ pēdējo gadu laika Ķīpsalā strauji samazinās zaļās zonas – rekreācijas zonas platības, kas var atstāt iespaidu uz RTU vietu “zaļo” augstskolu reitingos. RTU ir aktīva “zaļās” dzīves piekritēja un strādā arī pie dažādu zaļo tehnoloģiju izstrādes un ieviešanas, tādēļ vietu zaudējums reitingos var atstāt negatīvu iespaidu uz RTU gan sabiedrības jomās, gan ārvalstu studentu skaita ziņā. Zemes vienība, ko RTU lūdz īpašumā, ir sava veida vizītkarte RTU studentu pilsētiņai – caur to RTU studenti, pasniedzēji un RTU viesi un apmeklētāji dodas uz fakultātēm, laboratorijām un bibliotēkām. Uz šo brīdi skvēra celiņi ir sliktā stāvoklī, ziemā ne vienmēr tīrīti. Bet RTU nav tiesīga budžeta līdzekļus izmantot citai personai piederoša īpašuma sakopšanā un uzlabošanā – skvērā nav neviena soliņa vai citu būvju, piemēram, minigolfa vai kriketa laukumu, kas ļautu studentiem vai iedzīvotājiem tur uzkavēties un atpūsties. RTU arī norādījusi, ka atbilstoši tās stratēģiskajam attīstības plānam, zemes vienību nav paredzēts apbūvēt.  Saskaņā ar Rīgas domes pilsētas Attīstības departamenta sniegto informāciju (2015.gada 28.septembra vēstule Nr.DA-15-5347-nd) nekustamais īpašums atbilstoši Rīgas vēsturiskā centra un tā aizsardzības zonas teritorijas plānojuma grafiskajai daļai un teritorijas izmantošanas un apbūves noteikumiem (Rīgas domes 2006.gada 7.februāra saistošie noteikumi Nr.38, turpmāk – Saistošie noteikumi) atrodas apstādījumu teritorijā (A42-Īslandes skvērs), kura atļautā izmantošana noteikta Saistošo noteikumu 2.1., 2.2., 2.3., 5.8. un 6.7.apakšnodaļā. Zemes vienības daļa atrodas aizsargjoslā (aizsardzības zonā) ap valsts nozīmes pilsētbūvniecības pieminekli “Ķīpsalas vēsturiskā apbūve” (valsts aizsardzības Nr.8327).  Zemes vienība atrodas UNESCO Pasaules kultūras un dabas mantojuma vietas Nr.852 “Rīgas vēsturiskais centrs” aizsardzības zonā. Rīgas vēsturiskā centra un tā aizsardzības zonas saglabāšanas, aizsardzības, izmantošanas, kultūrvēsturiskās vides pārveidošanas, kā arī attīstības projektu īstenošanas kārtību un attiecīgās kultūrvēstursikāš vides vērtībai atbilstošas prasības nosaka Rīgas vēstursikā centra saglabāšanas un aizsardzības likums (turpmāk – Likums) un Ministru kabineta 2004.gada 8.marta noteikumi Nr.127 “Rīgas vēsturiskā centra saglabāšanas un aizsardzības noteikumi”.  Likuma 5.panta pirmajā daļā noteikts, ka Rīgas vēsturiskajā centrā un tā aizsardzības zonā aizliegta jebkāda darbība, kas var izraisīt tajā esošo saglabājamo un aizsargājamo kultūrvēsturisko vērtību iznīcināšanu vai bojāšanu. Saglabājamās un aizsargājamās autentiskās vērtības definētas Likuma 5.panta otrajā daļā. Viena no šādā vērtībām ir publiskā ārtelpa un zaļumu un zaļo zonu shēma. Saskaņā ar Likuma 5.panta trešo daļu Rīgas vēsturiskā centra un tā aizsardzības zonā saglabājamo kulturvēsturisko vērtību pārveidošana pieļaujama, ja nepieciešamā pārveidojuma veikšana ir vienīgais veids kā nodrošināt pilsētas attīstību, un, ja pārveidojuma rezultātā nepazeminās Rīgas vēsturiskā centra un tā aizsardzības zonas kultūrvēsturiskā vērtība.  Saskaņā ar Valsts kultūras pieminekļu aizsardzības inspekcijas (Nacionālā kultūras mantojuma pārvalde) 2015.gada 9.novembra vēstulē Nr.06-01/2710 sniegto informāciju, papildus minētajiem normatīvajiem aktiem, uz minēto teritoriju attiecas arī likums “Par kultūras pieminekļu aizsardzību”, Ministru kabineta 2003.gada 26.augusta noteikumi Nr.474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”, kā arī citi normatīvie akti, kuros skarti ar kultūras pieminekļu aizsardzību saistīti jautājumi.  Nekustamais īpašums nav iznomāts. Atbilstoši rentabilitātes rādītājiem nekustamā īpašuma pārvaldīšana par laika periodu: 2016.gads – 2018.gada jūlijs valsts akciju sabiedrībai “Valsts nekustamie īpašumi” nesusi zaudējumus 59800 *euro* apmērā.  Ievērojot minēto, VAS “Valsts nekustamie īpašumi” Īpašumu izvērtēšanas komisija 2018.gada 9.augustā (Prot. IZKP-18/31, 4.punkts) pieņēma lēmumu konceptuāli atbalstīt valsts nekustamā īpašuma nodošanu RTU īpašumā RTU Satversmes 5.punktā minēto mērķu - nodrošināt starptautiski atzītu augstāko izglītību, attīstīt zinātni un sasniegt ekselenci zinātniskā pētniecībā, sekmēt tehnoloģiju un zināšanu pārnesi, inovācijas, lai nodrošinātu tautsaimniecību ar augsti kvalificētiem speciālistiem, inženieriem, vadītājiem, jauniem augstas pievienotās vērtības produktiem, tehnoloģijām un pakalpojumiem, kā arī sekmētu studiju, zinātniskās pētniecības un mūžizglītības ilgtspēju, izpildei un sagatavot un virzīt attiecīgu Ministru kabineta rīkojuma projektu.  Pieņemot minēto lēmumu, tika ņemts vērā arī apstāklis, ka atbilstoši Saistošajiem noteikumiem nekustamais īpašums atrodas Apstādījumu teritorijā, kas ir dažādu funkciju, it īpaši ekoloģisko, rekreācijas un pilsētas tēla veidošanas funkciju nodrošināšanai saglabātas vai speciāli izveidotas, ar augiem apaugušas vai apaudzētas teritorijas. Saskaņā ar normatīvajiem aktiem, jaunas apbūves veidošana minētajā zemes vienībā nav iespējama, zemes vienības ar šāda veida izmantošanas iespējām nevar apbūvēt, līdz ar to šāds nekustamais īpašums nav interesants potenciāliem pircējiem kā investīciju objekts, jo tam nav nekādas perspektīvas. Ievērojot minēto, nekustamais īpašums nav komerciāli perspektīvs.  Nacionālā kultūras mantojuma pārvalde 2018.gada 10.septembra vēstulē Nr.04-09/4607 “Par zemes vienības Āzenes ielā, Rīgā, atsavināšanu” norādījusi, tā kā nekustamais īpašums atrodas UNESCO Pasaules kultūras mantojuma objekta “Rīgas vēsturiskais centrs” (aizsardzības Nr.852) aizsardzības zonā, bet tas nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis, tai nav iebildumu par nekustamā īpašuma atsavināšanu, bet nekustamā īpašuma īpašniekam ir saistoši tiesību akti, kas regulē minētā kultūras mantojuma objekta aizsardzību, kura aizsardzības zonā nekustamais īpašums atrodas.  Saskaņā ar Atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā, un Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādas publiskas funkcijas veikšanai nekustamais īpašums tiek nodots, kā arī paredz nosacījumu, ka gadījumā, ja nodotais nekustamais īpašums vairs netiek izmantots atvasinātas publiskas personas funkciju veikšanai, atvasināta publiska persona šo īpašumu bez atlīdzības nodod valstij. Atbilstoši Atsavināšanas likuma 43.pantam un 5.pantam, šā likuma 42.pantā minētajos gadījumos lēmumu par publiskas personas mantas nodošanu īpašumā bez atlīdzības pieņem Ministru kabinets.  Saskaņā ar Augstskolu likuma 7.panta pirmo daļu valsts dibinātās augstskolas (izņemot Latvijas Nacionālo aizsardzības akadēmiju) ir atvasinātas publiskas personas un saskaņā ar RTU Satversmes 2.punktu RTU ir valsts dibināta autonoma augstākās izglītības un zinātnes institūcija ar pašpārvaldes tiesībām un ir atvasināta publiska persona.  Ņemot vērā minēto, ir sagatavots Ministru kabineta rīkojuma projekts „Par valsts nekustamā īpašuma Āzenes ielā, Rīgā, nodošanu Rīgas Tehniskās universitātes īpašumā”, kas paredz atļaut nodot nekustamo īpašumu RTU īpašumā bez atlīdzības. Rīkojuma projekta 2.punkts paredz pienākumu RTU nekustamo īpašumu bez atlīdzības nodot valstij, ja tas vairs netiek izmantots rīkojuma projektā minētā uzdevuma īstenošanai.  No RTU 2018.gada 25.jūlija vēstulē Nr.03000-2.2.4-e/10 sniegtās informācijas izriet, ka nekustamo īpašumu nav plānots izmantot saimnieciskajai darbībai.  Atbilstoši komercdarbības atbalsta kontroles regulējošiem normatīvajiem aktiem, ja kāda infrastruktūra ir publiski pieejama un tajā netiek veikta saimnieciskā darbība, var secināt, ka netiek sniegts komercdarbības atbalsts. Ievērojot minēto, pārņemot nekustamo īpašumu RTU īpašumā rīkojuma projekta 1.punktā minēto funkciju īstenošanai, gadījumā, ja kādā brīdī nekustamajā īpašumā RTU plāno veikt papildinošo saimniecisko darbību, tai ir jāņem vērā, ka saskaņā ar Publiskas personas mantas atsavināšanas likuma 42.panta (2)5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.  Saskaņā ar Augstskolu likuma 76.pantu Valsts augstskolas, kas ir atvasināta publiska persona, satversmē noteiktajai lēmējinstitūcijai ir tiesības ierosināt nekustamā īpašuma, ko tai bez atlīdzības nodevusi valsts, atsavināšanu Publiskas personas mantas atsavināšanas likumā noteiktajā kārtībā saskaņā ar valsts augstskolas nekustamā īpašuma attīstības plānu. Ja nekustamā īpašuma attīstības plāns paredz nekustamā īpašuma, ko augstskolai bez atlīdzības nodevusi valsts, atsavināšanu, nekustamā īpašuma attīstības plānu iesniedz izskatīšanai Ministru kabinetam. Ministru kabinets apstiprina nekustamā īpašuma attīstības plānā noteikto rīcību ar nekustamo īpašumu, ko augstskolai bez atlīdzības nodevusi valsts.  Nekustamā īpašuma attīstības plāna saturu, tā izstrādāšanas, aktualizācijas un spēka zaudēšanas kārtību, kā arī kārtību, kādā nekustamā īpašuma attīstības plāna ietvaros noskaidro publiskas personas vai tās iestāžu vajadzību pēc nekustamā īpašuma attīstības plānā iekļautā atsavināšanai paredzētā nekustamā īpašuma, ko augstskolai bez atlīdzības nodevusi valsts, nosaka Ministru kabineta 2018.gada 10.aprīļa noteikumi Nr.208 “Valsts augstskolu nekustamā īpašuma attīstības plāna sagatavošanas un valsts augstskolas bez atlīdzības nodotā valsts nekustamā īpašuma atsavināšanas kārtība”.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Republikas Finanšu ministrija, VAS “Valsts nekustamie īpašumi”. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | RTU, RTU studenti, pasniedzēji, apmeklētāji, viesi, Rīgas pilsētas iedzīvotāji un tūristi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2018. gads** | | Turpmākie trīs gadi (*euro*) | | |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. | | | | |
| 1.2. valsts speciālais budžets | Projekts šo jomu neskar. | | | | |
| 1.3. pašvaldību budžets | Projekts šo jomu neskar. | | | | |
| 2. Budžeta izdevumi: | Projekts šo jomu neskar. | | | | |
| 2.1. valsts pamatbudžets | Projekts šo jomu neskar. | | | | |
| 2.2. valsts speciālais budžets | Projekts šo jomu neskar. | | | | |
| 2.3. pašvaldību budžets | Projekts šo jomu neskar. | | | | |
| 3. Finansiālā ietekme: | Projekts šo jomu neskar. | | | | |
| 3.1. valsts pamatbudžets | Projekts šo jomu neskar. | | | | |
| 3.2. speciālais budžets | Projekts šo jomu neskar. | | | | |
| 3.3. pašvaldību budžets | Projekts šo jomu neskar. | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | | | |
| 5. Precizēta finansiālā ietekme: | X | Projekts šo jomu neskar. | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | |
| 8. Cita informācija | Rīkojuma projekts neskar valsts budžetu. RTU radīsies izdevumi, pārreģistrējot nekustamo īpašumu uz sava vārda. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par Rīkojuma projekta izpildi atbildīgā ir Finanšu ministrija (VAS “Valsts nekustamie īpašumi”) un RTU. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D. Reizniece-Ozola

Rozenberga 67024608

Liga.Rozenberga@vni.lv